《横吹曲辞。出塞曲》
唐代·于鹄

微雪将军出，吹笳天未明。观兵登古戍，斩将对双旌。

分阵瞻山势，潜军制马鸣。如今新史上，已有灭胡名。

单于骄爱猎，放火到军城。待月调新弩，防秋置远营。

空山朱戟影，寒碛铁衣声。逢著降胡说，阴山有伏兵。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。